ক্যাম্ব্রিয়ান
ক্যাম্ব্রিয়ান যুগের পূর্ববর্তী যুগ ইডিয়াকারান এবং পরবর্তী যুগ অর্ডোভিশিয়ান। ক্যাম্ব্রিয়ান যুগ চারটে উপযুগ বা সিরিজ এবং দশটা অধোযুগ বা পর্যায়ে বিভক্ত। ২০১৫ খ্রিঃ আরম্ভ পর্যন্ত মাত্র দু'টো সিরিজ আর পাঁচটা পর্যায়ের নামকরণ হয়েছে আর জিএসএসপি দ্বারা চিহ্নিত করা হয়েছে।
কিমেরিয়া (মহাদেশ)
কার্বনিফেরাস যুগে (৩৫.৮৯ কোটি থেকে ২৯.৮ কোটি বছর আগে পর্যন্ত সময়কাল) ভারতীয় পাতের সাথে কিমেরীয় পাতের একটি চ্যূতির সৃষ্টি হয় ও কিমেরীয় পাত ক্রমশ ভারতীয় পাত থেকে বিচ্ছিন্ন হতে শুরু করে। পার্মিয়ান যুগে (২৯.২৯ কোটি থেকে ২৫.২২ কোটি বছর আগে পর্যন্ত সময়কাল) এই চ্যূতি ক্রমশ বাড়তে বাড়তে একটি নতুন মহাসাগরের উদ্ভব ঘটতে শুরু করে। এই মহাসাগরই "নব্য টেথিস" বা টেথিস সাগর নামে পরিচিত। এরপর ক্রমশ কিমেরিয়া উত্তরে লরেশিয়ার দিকে সরে আসতে থাকে। ফলে তার উত্তরে "পুরাতন টেথিস" সংকুচিত ও দক্ষিণে "নব্য টেথিস" প্রসারিত হয়ে উঠতে শুরু করে। আজকের তুরস্ক, ইরান, তিব্বত, ইন্দোচীন, প্রভৃতি এই কিমেরীয় ভূভাগের অংশ ছিল।